Når der igen er gudstjeneste i Vindblæs Kirke bliver det en noget mere skrabet udgave end sædvanligt. Natten mellem mandag og tirsdag havde tyve tvunget sig adgang til kirken og brudt et pengeskab op, hvor alt kirkesølvet var opbevaret. Da personalet mødte op tirsdag var både 31 sølvalterbægre, sølvkander og skåle væk. Hobro Politi er nu på sagen, men har endnu ikke nogen spor at gå efter.

Opsummering:
Personalet i Vindblæs Kirke ved Mariager fik sig noget af en forskrækkelse, da de mødte på arbejdet. I løbet af natten havde tyve hugget alt kirkesølvet.